b'\n_START_ARTICLE_\nConstantin Dram\n_START_SECTION_\nBiografie\n_START_PARAGRAPH_\n\xc3\x8entre 1973 \xc8\x99i 1977 urmeaz\xc4\x83 cursurile liceului Petru Rare\xc8\x99 din Piatra Neam\xc8\x9b. \xc3\x8entre 1978 \xc8\x99i 1982 urmeaz\xc4\x83_NEWLINE_Facultatea de Filologie (actualmente de Litere) a Universitat\xc4\x83\xc8\x9bii "Al. I. Cuza" din Ia\xc8\x99i, specializarea Limba \xc8\x99i literatura rom\xc3\xa2n\xc4\x83-Limba \xc8\x99i literatura italian\xc4\x83. Ob\xc8\x9bine diplom\xc4\x83 de licen\xc8\x9b\xc4\x83 \xc3\xaen filologie cu media _NEWLINE_10, sesiunea iunie, 1982, cu o lucrare de diplom\xc4\x83 coordonat\xc4\x83 de Dumitru Irimia. \xc3\x8entre 1997 \xc8\x99i 2002 urmeaz\xc4\x83 studiile doctorale, \xc3\xaen filologie, la Universitatea "Al. I. Cuza" Ia\xc8\x99i. Devine doctor \xc3\xaen filologie \xc3\xaen 2002. A fost profesor de literatura rom\xc3\xa2n\xc4\x83 la Liceul Industrial nr.1 Pa\xc8\x99cani (1982-1990), iar \xc3\xaentre 1990-1999 redactor, redactor \xc8\x99ef \xc8\x99i director la Editura Junimea. \xc3\x8entre 1997-1999 a fost lector asociat la Facultatea de Litere, Universitatea \xe2\x80\x9eAl. I Cuza\xe2\x80\x9d din Ia\xc8\x99i. La aceea\xc8\x99i insitu\xc8\x9bie devine, pe r\xc3\xa2nd, lector \xc3\xaentre 1999-2004, conferen\xc8\x9biar \xc3\xaentre 2004-2009, iar din 2009 devine profesor univ.dr. la Facultatea de Litere, Universitatea \xe2\x80\x9eAl.I. Cuza\xe2\x80\x9d, Catedra de Literatur\xc4\x83. Ca activitate literar\xc4\x83, se remarc\xc4\x83 prin func\xc8\x9biile: redactor permanent al revistei Convorbiri literare, titular al rubricii Critica prozei; colaborator al revistei Cronica \xc8\x99i _NEWLINE_Cronica veche; colaborator, titular de rubric\xc4\x83 la revista Contact Interna\xc8\x9bional; colaborator, titular de rubric\xc4\x83 la revista Bucovina literar\xc4\x83; coeditor \xc8\x99i colaborator al publica\xc8\x9biei Cinematographic Art & Documentation; titular de rubric\xc4\x83, redactor-\xc8\x99ef adjunct la suplimentul de cultur\xc4\x83 Meridian 27, Bac\xc4\x83u; colaborator al BJ Vaslui, realizator al unei serii de conferin\xc8\x9be intitulate \xe2\x80\x9eDup\xc4\x83-amiezi culturale la Vaslui\xe2\x80\x9d; referent \xc8\x99tiin\xc8\x9bific al editurii Alfa; referent \xc8\x99tiin\xc8\x9bific la Editura Ars Academica; referent \xc8\x99tiin\xc8\x9bific pentru anul 2006 la manualele de literatur\xc4\x83 universal\xc4\x83 la Editura Paralela 45; membru \xc3\xaen colegiul \xc8\x99tiin\xc8\x9bific al Muzeului Literaturii Rom\xc3\xa2ne Ia\xc8\x99i; evaluator \xc3\xaen cadrul comisiilor CJ Ia\xc8\x99i pentru evaluarea institu\xc8\x9biilor de cultur\xc4\x83 din Ia\xc8\x99i; membru \xc3\xaen juriul USR, filiala Ia\xc8\x99i, \xc8\x99i \xc3\xaen juriul USR, filiala Bac\xc4\x83u; membru \xc8\x99i pre\xc8\x99edinte al juriilor pentru Concursul Na\xc8\x9bional de proz\xc4\x83 \xe2\x80\x9eMihai Sadoveanu\xe2\x80\x9d organizat de MLR Ia\xc8\x99i; membru \xc8\x99i pre\xc8\x99edinte al juriilor pentru Concursul Na\xc8\x9bional de Pove\xc8\x99ti \xe2\x80\x9eIon Creang\xc4\x83\xe2\x80\x9d, organizat de MLR Ia\xc8\x99i; membru \xc3\xaen diferite alte jurii culturale.'